顯理中學

顯理中學（英文：Henrietta Secondary School，簡稱HSS），係香港一間基督教津貼男女英文中學，喺東區北角城市花園道2號，1946年創校。可以分為兩個階段，分別係顯理學校（1924年至1941年）同顯理中學（1946年至今）。亦係香港島唯一一間起喺東區走廊同維多利亞港隔離嘅中學。 背景 浸信會喺中國宣教一百週年，兩廣浸信會喺廣州舉行紀念會，議決喺香港建立一間學校，來紀念叔何顯理女士；1836年叔何顯理女士同佢嘅外子叔未士牧師來華宣教，1842年叔牧師設立浸信會福音堂同一間男校喺香港，而叔師母就創辦香港嘅第一間女校。1844年11月27號，叔何顯理女士魂歸天國，葬喺香港嘅跑馬地西洋墳場。